കുവൈറ്റില് നിലവിലെ മന്ത്രിമാര്ക്കുള്ള ബോണസ് വെട്ടിക്കുറച്ചു കുവൈറ്റ് സിറ്റി: സര്ക്കാരിന്റെ ചെലവുചുരുക്കല് നയവുമായി കുവൈറ്റ് മന്ത്രിസഭ മുന്നോട്ടുപോകുന്നതായി പ്രാദേശികമാധ്യമം റിപ്പോര്ട്ട് ചെയ്തു. അതുകൊണ്ട്, 100,00 കെ.ഡി വാര്ഷിക ബോണസ് താത്കാലികമായി നിര്ത്തിവയ്ക്കാന് അംഗീകരിച്ചതിന്റെ ഫലമായി നിലവിലെ മന്ത്രിമാര്ക്ക് അവരുടെ അടിസ്ഥാന ശമ്ബളമായ 2200 കെ.ഡി മാത്രമായിരിക്കും ലഭിക്കുകയെന്നും റിപ്പോര്ട്ട് ചൂണ്ടിക്കാണിക്കുന്നു. സംഘടിത നിയന്ത്രണങ്ങള് ക്രമീകരിച്ചുകൊണ്ട് സര്ക്കാര് ഏജന്സികളിലെയും സ്ഥാപനങ്ങളിലെയും വിവിധ മന്ത്രാലയങ്ങളിലെയും ഉന്നത ഉദ്യോഗസ്ഥരുടെ ശമ്ബള സ്കെയില് ഏകീകരിക്കുന്നതുമായി ബന്ധപ്പെട്ട് സിവില് സര്വീസ് കമ്മീഷന്റെ സഹകരണത്തോടെ പഠനം നടത്താന് ധനമന്ത്രി ഖലീഹ ഹമാദിനോട് മന്ത്രിസഭ നിര്ദ്ദേശിച്ചിട്ടുണ്ട്.